Apps til iPhone og iPad bliver dyrere i Danmark

Skynd dig at købe ind i App Store, hvis du ikke vil blive ramt af de prisstigninger, som Apple har varslet i både Danmark, Mexico og alle landene i Eurozonen.

Søndag den 6. maj stiger priserne i alle markeder nemlig med cirka 10% i alle kategorier, hvilket vil sige, at mindsteprisen, som i øjeblikket er på 8 kroner for en app, formentlig vil stige til 9 kroner. Og så fremdeles.

I Eurozonen er laveste pris for en app i øjeblikket 99 cent, hvilket stiger til 1,09 euro.

Ifølge Macrumors begrunder Apple prisstigningerne med ændringer i valutakurser. In-app abonnementer, som fornyes automatisk, berøres ikke af prisændringen.

Apple har ikke offentliggjort de nye danske priser endnu, men det franske medie iPhoneAddict har delt nedenstående billede, som viser de nye Euro-priser i alle priskategorier.

Apps til iPhone og iPad bliver dyrere i Danmark